**8 клас 10 уч. седмица – Домашна работа**

1. *Моля заменете едно от повторенията в изреченията. Запишете редактираните изречения в тетрадките си:*
2. **Изпълненията** са **изпълнени** със сложни и опасни елементи, като върхът са тройните салта със свредел.
3. Огромни **тълпи** от хора ще се **тълпят** по аерогарата.
4. Учени **успяха успешно** да предскажат кой вирус ще причини епидемия през следващата година.
5. От белите скали на Дувър до шотландския Север читателите ще **споделят** забавните преживелици на един човек, **споделящ** с открито сърце впечатленията си от една велика страна.
6. Орлин Горанов се бореше за българска музика, но водещата **непрекъснато** го **прекъсваше**.
7. През лятото бях на почивка по нашето красиво **морско Черноморие**.
8. В този **разказ** на Елин Пелин се **разказва** за голямата любов.
9. Остава надеждата, че **жизненият** стандарт на **живота** им ще се покачи.
10. Стаята беше украсена с **цветя,** балони, **цветни плакати** и **рози**.
11. България има разнообразна **животинска фауна** и **растителна флора**.

*2. Моля, довършете първите три теми от проекта по история и започнете да работите по следващата четвърта тема: ,,Първо българско царство”. Краен срок за довършване на 4-та тема е 8 декември.*